Document ID: 31991R0211

ΚΑΝΟΝΙΣΜΟΣ ( ΕΟΚ ) αριθ . 211/91 ΤΗΣ ΕΠΙΤΡΟΠΗΣ της 29ης Ιανουαρίου 1991 για την τροποποίηση του κανονισμού ( ΕΟΚ ) αριθ . 2377/80 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 15 παράγραφος 2,
Εκτιμώντας :
ότι ο κανονισμός ( ΕΟΚ ) αριθ . 2377/80 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2996/90 ( 4 ), καθορίζει στο άρθρο 4 τη διάρκεια ισχύος των πιστοποιητικών εισαγωγής -
ότι έχει από ορισμένου χρόνου διαπιστωθεί μεγάλη αύξηση των εισαγωγών ζωντανών μόσχων προελεύσεως τρίτων χωρών - ότι οι εισαγωγές αυτές υπάρχει κίνδυνος να διαταράξουν την κοινοτική αγορά και πρέπει, συνεπώς, να παρακολουθείται προβλεπόμενη εξέλιξη των εισαγωγών των ζώων αυτών κατά συχνότερο τρόπο και να περιοριστεί η διάρκεια ισχύος των πιστοποιητικών εισαγωγής σε 30 ημέρες, καθιερώνοντας εβδομαδιαία ανακοίνωση των ποσοτήτων για τις οποίες εκδόθηκαν πιστοποιητικά -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 2377/80 τροποποιείται ως εξής :
1 . Το άρθρο 4 αντικαθίσταται από το ακόλουθο κείμενο : "Άρθρο 4
Η διάρκεια ισχύος των πιστοποιητικών εισαγωγής καθορίζεται ως εξής :
α ) όσον αφορά τα πιστοποιητικά εισαγωγής που προκαθορίζουν την εισφορά, από την ημερομηνία εκδόσεώς τους κατά την έννοια του άρθρου 21 παράγραφος 1 του κανονισμού ( ΕΟΚ ) αριθ . 3719/88 της Επιτροπής (*):
i ) 30 ημέρες για τα προϊόντα που υπάγονται στους κωδικούς 0201 και 0206 10 95 της συνδυασμένης ονοματολογίας, καταγωγής Αργεντινής ή Ουρουγουάης -
ii ) 60 ημέρες για τα προϊόντα που υπάγονται στους κωδικούς 0202 και 0206 29 91 της συνδυασμένης ονοματολογίας, καταγωγής και προελεύσεως Αργεντινής, Αυστραλίας, Νέας Ζηλανδίας ή Ουρουγουάης -
iii ) 45 ημέρες για τα προϊόντα που υπάγονται στους κωδικούς 0202 και 0206 29 91 της συνδυασμένης ονοματολογίας, καταγωγής και προελεύσεως Ρουμανίας -
iv ) 30 ημέρες για τα προϊόντα που υπάγονται στον κωδικό 0102 90 10 της συνδυασμένης ονοματολογίας -
β ) όσον αφορά τα πιστοποιητικά εισαγωγής που αναφέρονται στο άρθρο 3 στοιχείο β ), 90 ημέρες από την ημερομηνία της πραγματικής εκδόσεώς τους . Εντούτοις, όσον αφορά τα πιστοποιητικά εισαγωγής που αναφέρονται στο άρθρο 12, 42 ημέρες από την ημερομηνία της πραγματικής εκδόσεώς τους -
γ ) όσον αφορά τα άλλα πιστοποιητικά εισαγωγής από την ημερομηνία της πραγματικής εκδόσεώς τους κατά την έννοια του άρθρου 21 παράγραφος 1 του κανονισμού ( ΕΟΚ ) αριθ . 3719/88 :
i ) 30 ημέρες για τα προϊόντα που υπάγονται στον κωδικό 0102 90 10 της συνδυασμένης ονοματολογίας -
ii ) 90 ημέρες για τα άλλα προϊόντα .
(*) ΕΕ αριθ . L 331 της 2.12.1988, σ . 1 ."
2 . Στο άρθρο 16, η παράγραφος 1 αντικαθίσταται από το ακόλουθο κείμενο : "1 . Τα κράτη μέλη ανακοινώνουν στην Επιτροπή :
i ) κάθε Πέμπτη πριν από τις 4 μ.μ ., με τέλεξ ή τηλεφωτοαντιγραφή, για τα προϊόντα που υπάγονται στους κωδικούς 0201, 0202, 0206 10 95 και 0206 29 91 της συνδυασμένης ονοματολογίας, προσδιορίζοντας, κατά προϊόν, τις ποσότητες και τις χώρες προορισμού :
- τον κατάλογο των πιστοποιητικών εξαγωγής που περιέχουν προκαθορισμό της επιστροφής που ζητήθηκαν από την τελευταία ανακοίνωση
και
- τον κατάλογο πιστοποιητικών εξαγωγής που εκδόθηκαν από την τελευταία ανακοίνωση -
ii ) κάθε Τρίτη, με τέλεξ ή τηλεφωτοαντιγραφή, για τα προϊόντα που υπάγονται στον κωδικό ΣΟ 0102 90 10, τον αριθμό των κεφαλών για τις οποίες, κατά τη διάρκεια της προηγουμένης εβδομάδας, εκδόθηκαν πιστοποιητικά εισαγωγής και πιστοποιητικά εισαγωγής που περιλαμβάνουν προκαθορισμό της εισφοράς προσδιορίζοντας τις χώρες προελεύσεως ."
3 . Το παράρτημα IV αντικαθίσταται από το παράρτημα του παρόντος κανονισμού . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται για τα πιστοποιητικά που εκδίδονται από τις 4 Φεβρουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 29 Ιανουαρίου 1991 .

Labels: 3
17